Փոխհարաբերությունների այս հստակ ուրվագծված համակարգի խաթարման ցանկացած փորձ Ռուսաստանը դիտարկում է որպես սպառնալիք իր ազգային անվտանգությանը և դրանից ելնելով բնականաբար դիմում է հակագրոհի։ Այս պարագայում պետությունները պետք է կարողանան հաշվարկել իրենց քայլերը․ կարո՞ղ են դիմակայել այդ հակագրոհին, թե՞ ոչ։ Հայաստանի իշխանությունների հաշվարկով Երևանը չի կարող, պատրաստ չէ համանման խաղի մեջ ներքաշվել, քանի որ այլընտրանքն անշուշտ արկածախնդրությունն է ու հանրությանը փորձանքի հորձանուտի մեջ մատնելը։